## Susana Camarero destaca el consens amb els agents socials per a avançar en el desenrotllament del Pla Endavant i el Pacte Valencià per la Prosperitat, la Inclusió i la Sostenibilitat

*** La vicepresidenta ha anunciat la creació d’una mesa de coordinació per al desenrotllament del Pla Endavant, un instrument prioritari per al Consell en la recuperació i reconstrucció de la zona dana
* Les aportacions al Pacte Valencià per la Prosperitat, la Inclusió i la Sostenibilitat permeten iniciar les meses de treball per a ultimar un gran acord a la fi d’any**

La vicepresidenta primera i consellera de Servicis Socials, Igualtat i Vivenda, Susana Camarero, ha informat este divendres, després de la celebració de la Mesa de Diàleg Social juntament amb el president de la Generalitat, Carlos Mazón, dels avanços aconseguits sobre el Pla Endavant i el Pacte Valencià per a la Prosperitat, la Inclusió i la Sostenibilitat. La reunió, en la qual han participat sindicats i patronal, ha sigut qualificada per la portaveu del Consell de “fructífera i participativa”.

Durant la seua intervenció davant els mitjans de comunicació, Camarero ha explicat que s’ha acordat amb els agents socials la posada en marxa d’una taula de coordinació per a seguir l’evolució i el desenrotllament del Pla Endavant, “un instrument prioritari per al Consell en la recuperació i reconstrucció de la zona dana, que exigix un diàleg continu, i no només inicial, entre tots els agents implicats que han participat en la seua elaboració”.

La vicepresidenta ha subratllat també que en la trobada s’ha tractat la importància de reforçar la prevenció i l’anticipació davant de futures emergències, així com la necessitat de multiplicar la coordinació entre administracions. “És imprescindible la coordinació entre les diferents administracions i, evidentment, també entre els agents socials”.

Quant al Pacte Valencià per la Prosperitat, la Inclusió i la Sostenibilitat, la consellera ha explicat que la Generalitat remetrà en els pròxims dies als sindicats i a la patronal les aportacions de totes les conselleries sobre l’esborrany del document rebut el mes de juny, “amb l’objectiu d’iniciar les meses de treball per a avançar i culminar un gran acord abans de finalitzar l’any”.

“Hem analitzat com serà el desenrotllament durant les pròximes setmanes d’este gran pacte valencià que sustentarà un diàleg social que continuarem implementant”, ha destacat Camarero.

Fecha: 19/09/2025